Man skulle tidligt ud af fjerene søndag morgen, hvis man skulle nå at få et glimt af solen. Det var nemlig kun i de tidlige morgentimer, man kunne se blå himmel. Store tunge skyer har samlet sig over Nordjylland. Der er en frontzone på vej, hvilket betyder regnbyger i løbet af eftermiddagen. Det kan give et voldsomt skyld med 5-10 millimeter vand. Termometeret siger 10-12 grader, men på grund af vinden, vil det føles som 4-5 grader. Så fra årets varmeste dag lørdag, er vi tilbage til noget der minder om tidligt forårsvejr. I aften og nat vil der fortsat regne og blæse.

Referat:
Kraftig regn, skyer og lave temperaturer - det er hvad man kan forvente sig af søndagens vejrudsigt.